**Všeobecne záväzné nariadenie**

**Mesta Považská Bystrica, ktorým sa určuje výška príspevkov v školách a školských zariadeniach v zriaďovateľskej pôsobnosti**

**Mesta Považská Bystrica**

Mestské zastupiteľstvo v  Považskej Bystrici podľa § 6 ods. 1 zákona SNR č. 369/1990 Zb. o obecnom zriadení v znení neskorších predpisov, § 6 ods. 24 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a príslušných ustanovení zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, vydáva toto všeobecne záväzné nariadenie Mesta Považská Bystrica, ktorým sa určuje výška príspevkovv školách a školských zariadeniach v zriaďovateľskej pôsobnosti mesta.

**§ 1**

**Predmet všeobecne záväzného nariadenia**

1. V súlade s príslušnými ustanoveniami školského zákona sa vzdelávanie a činnosti v určených školách a školských zariadeniach poskytujú za čiastočnú úhradu.
2. Toto všeobecne záväzné nariadenie Mesta Považská Bystrica (ďalej len „VZN“) určuje výšku mesačného príspevku na čiastočnú úhradu:
   1. výdavkov za pobyt dieťaťa v materskej škole,
   2. výdavkov na štúdium v základných umeleckých školách,
   3. nákladov na činnosti školského klubu detí,
   4. nákladov na činnosti centra voľného času,
   5. nákladov v zariadeniach školského stravovania,
3. Určuje podmienky na odpustenie alebo zníženie príspevku.

**§ 2**

**Pôsobnosť Mesta Považská Bystrica**

1. Mesto je podľa § 6 ods. 2 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov zriaďovateľom materských škôl, základných umeleckých škôl, školských klubov detí, centra voľného času, školských jedální a výdajnej školskej jedálne pre žiakov základných škôl a pre deti materských škôl.
2. Podľa príslušných ustanovení zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov (ďalej len „školský zákon“) výšku príspevkov v uvedených školách a školských zariadeniach určuje zriaďovateľ všeobecne záväzným nariadením.

**§ 3**

**Výška príspevku v materských školách**

Výška príspevku na čiastočnú úhradu výdavkov za pobyt dieťaťa v materskej škole v zriaďovateľskej pôsobnosti mesta je **11,00 EUR** mesačne.

**§ 4**

**Oslobodenie od platenia príspevku**

Príspevok v materskej škole sa neuhrádza za dieťa:

1. ktoré má jeden rok pred plnením povinnej školskej dochádzky, a na ktoré materská škola poberá príspevok na výchovu a vzdelávanie zo štátneho rozpočtu.
2. ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi,
3. ktoré je umiestnené v zariadení na základe rozhodnutia súdu,
4. ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom na základe písomnej žiadosti zákonného zástupcu a na základe rozhodnutia zriaďovateľa,
5. ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku.

**§ 5**

**Výška príspevku v základných umeleckých školách**

Výška mesačného príspevku na čiastočnú úhradu výdavkov na štúdium v základnej umeleckej škole v zriaďovateľskej pôsobnosti mesta je určený takto:

**Základná umelecká škola, M. R. Štefánika 160/2**

Prípravné štúdium - skupinové v materských školách  **1,70 EUR**

- skupinové ostatní **2,70 EUR**

- individuálne  **3,70 EUR**

Základné štúdium - skupinové  **4,00 EUR**

- individuálne  **4,30 EUR**  Štúdium pre dospelých  **9,00 EUR**

**Základná umelecká škola IWK, Jesenského 246/10**

Prípravné a základné skupinové štúdium  **2,00 EUR** Štúdium pre dospelých  **9,00 EUR**

**§ 6**

**Výška príspevku v školských kluboch detí**

Výška príspevku na čiastočnú úhradu nákladov na činnosti školských klubov detí v zriaďovateľskej pôsobnosti mesta je **4,00 EUR** mesačne za každé dieťa.

**§ 7**

**Výška príspevku v centre voľného času**

1. Výška príspevku na čiastočnú úhradu nákladov na činnosti centra voľného času v zriaďovateľskej pôsobnosti mesta je **2,00 EUR** mesačne za každého člena.
2. Za člena, ktorý nemá trvalý pobyt v meste a za ktorého obec trvalého bydliska neuhradí dotáciu podľa osobitného VZN mesta, sa príspevok zvýši o neuhradenú dotáciu.

**§ 8**

**Odpustenie alebo zníženie príspevku**

1. Mesto Považská Bystrica ako zriaďovateľ základných umeleckých škôl, školských klubov detí a centra voľného času môže rozhodnúť o znížení alebo odpustení príspevku, ak plnoletý žiak alebo zákonný zástupca neplnoletého žiaka o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.
2. Príspevok sa nevracia pri bezdôvodnom vymeškávaní vyučovania alebo činnosti.
3. Príspevok sa vráti pri prerušení činnosti zo strany školy alebo školského zariadenia na viac ako štyri týždne v jednom slede.

**§ 9**

**Výška príspevkov v zariadeniach školského stravovania**

**I. Príspevky bez dotácie na podporu výchovy k stravovacím návykom**

1. Školské jedálne pri materských školách poskytujú stravovanie deťom materských škôl v zriaďovateľskej pôsobnosti mesta (okrem dieťaťa z posledného ročníka materskej školy alebo dieťaťa žijúceho v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima) za čiastočnú úhradu nákladov, ktoré uhrádza zákonný zástupca dieťaťa:

* vo výške nákladov na nákup potravín,
* príspevkom na čiastočnú úhradu režijných nákladov vo výške **0,15 eur** za každý deň, v ktorom dieťa odobralo aspoň jedno jedlo.

1. Príspevok na čiastočnú úhradu režijných nákladov sa pripočítava k príspevku na nákup potravín a spolu s ním sa uhrádza.

**II. Príspevky s použitím dotácie na podporu výchovy k stravovacím návykom**

1. Školské jedálne pri materských a základných školách poskytujú stravovanie s použitím dotácie na podporu výchovy k stravovacím návykom dieťaťa
   1. deťom, ktoré navštevujú posledný ročník materskej školy,
   2. všetkým žiakom základných škôl,
   3. ostatným deťom materských škôl, ktoré žijú v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima

.

1. Výška dotácie je **1,20 eur** na každý deň s podmienkou, že dieťa
2. sa zúčastnilo výchovno-vzdelávacej činnosti v materskej škole alebo v základnej škole a
3. zároveň odobralo stravu v školskej jedálni; v materskej škole s deťmi s poldennou výchovou a vzdelávaním odobralo stravu najmenej v rozsahu desiata a obed.
4. V súlade s finančnými pásmami vydanými ministerstvom určuje Mesto Považská Bystrica výšku príspevku na nákup potravín v školských jedálňach vo svojej zriaďovateľskej pôsobnosti takto:

|  |  |  |  |  |
| --- | --- | --- | --- | --- |
| ***Kategória stravníkov*** | ***desiata*** | ***obed*** | ***olovrant*** | ***Spolu*** |
| MŠ (stravníci od 2 - 6 rokov) | 0,36 eur | 0,85 eur | 0,24 eur | **1,45 eur** |
| ZŠ (stravníci od 6 - 11 rokov) |  | 1,15 eur |  | **1,15 eur** |
| ZŠ (stravníci od 11- 15 rokov) |  | 1,23 eur |  | **1,23 eur** |
| dospelí (stravníci od 15 rokov) |  | 1,33 eur |  | **1,33 eur** |

1. V materských školách je schválený finančný limit na nákup potravín na dieťa 1,45 eur. Rozdiel medzi výškou dotácie a finančným limitom (0,25 eur) uhradí zákonný zástupca dieťaťa spolu s príspevkom na čiastočnú úhradu režijných nákladov (0,15 eur) spolu 0,40 eur za každý deň, v ktorom dieťa odobralo stravu.
2. V materských školách pre deti s poldennou výchovou a vzdelávaním je schválený finančný limit na nákup potravín na dieťa na desiatu a obed 1,21 eur. Rozdiel 0,01 eur uhradí zákonný zástupca dieťaťa spolu s príspevkom na čiastočnú úhradu režijných nákladov (0,15 eur), spolu 0,16 eur za každý deň, v ktorom dieťa odobralo stravu.
3. V základných školách je pre I. stupeň školy schválený finančný limit na nákup potravín na dieťa 1,15 eur. Rozdiel 0,05 eur medzi výškou dotácie a finančným limitom použije školská jedáleň na čiastočnú úhradu režijných nákladov, ktoré sú vo výške 0,15 eur a zvyšných 0,10 eur uhradí zákonný zástupca dieťaťa.
4. V základných školách je pre II. stupeň školy schválený finančný limit na nákup potravín na dieťa 1,23 eur. Rozdiel 0,03 eur medzi výškou dotácie a finančným limitom uhradí zákonný zástupca dieťaťa spolu s príspevkom na čiastočnú úhradu režijných nákladov (0,15 eur) spolu 0,18 eur za každý deň, v ktorom dieťa odobralo stravu.
5. Cena jedného obeda pre dospelých stravníkov je 2,60 eur vrátane režijných nákladov a uhrádza sa v súlade so Zákonníkom práce, VZN mesta, príslušnou kolektívnou dohodou a pod.

**III. Príspevky s použitím dotácie na diétne stravovanie**

1. Zákonný zástupca dieťaťa, u ktorého podľa posúdenia ošetrujúceho lekára zdravotný stav vyžaduje osobitné stravovanie (diétu), predloží škole zápisný lístok s písomným potvrdením ošetrujúceho lekára.
2. Riaditeľ školy vydá rozhodnutie o prijatí alebo neprijatí dieťaťa na diétne stravovanie.
3. Ak riaditeľ školy vydá rozhodnutie o neprijatí, pretože školská jedáleň nepripravuje diétne jedlá, škola vyplatí dotáciu za dni, v ktorých sa dieťa zúčastnilo výchovnej a vzdelávacej činnosti v škole zákonnému zástupcovi, ktorý zabezpečí diétnu stravu samostatne.
4. V Školskej jedálni pri Základnej škole, SNP 1484, Považská Bystrica sa môžu so súhlasom príslušného regionálneho úradu verejného zdravotníctva pripravovať diétne jedlá pre žiakov všetkých základných škôl zriadených mestom, u ktorých podľa posúdenia ošetrujúceho lekára zdravotný stav vyžaduje osobitné stravovanie podľa materiálno-spotrebných noriem a receptúr vydaných ministerstvom pre šetriacu, diabetickú a bezgluténovú (bezlepkovú) diétu.
5. Žiaci si diétne jedlo môžu prebrať a konzumovať v uvedenej školskej jedálni, alebo po súhlase príslušného regionálneho úradu verejného zdravotníctva odniesť v obedári.
6. Zavedenie prípravy diétnej stravy v uvedenej školskej jedálni neobmedzuje možnosť donášať hotové diétne jedlo pre žiaka (dieťa) z domu do hociktorej školskej jedálne po splnení stanovených podmienok a súhlase všetkých zainteresovaných strán.
7. V súlade s finančnými pásmami vydanými ministerstvom určuje Mesto Považská Bystrica výšku príspevku, ktorý uhrádza zákonný zástupca žiaka vo výške nákladov na nákup potravín na prípravu diétnych jedál podľa vekových kategórií stravníkov takto:

|  |  |
| --- | --- |
| ***Kategória stravníkov*** | ***obed*** |
| ZŠ (stravníci od 6 - 11 rokov) | 1,38 eur |
| ZŠ (stravníci od 11- 15 rokov) | 1,48 eur |
| SŠ (stravníci od 15- 18/19 rokov) | 1,60 eur |

1. V základných školách je pre I. stupeň školy schválený finančný limit na nákup potravín na diétnu stravu na dieťa 1,38 eur. Rozdiel 0,18 eur medzi výškou dotácie a finančným limitom uhradí zákonný zástupca dieťaťa spolu s príspevkom na čiastočnú úhradu režijných nákladov vo výške 0,15 eur (spolu 0,33 eur) za každý deň, v ktorom dieťa odobralo stravu.
2. V základných školách je pre II. stupeň školy schválený finančný limit na nákup potravín diétnu stravu na dieťa 1,48 eur. Rozdiel 0,28 eur medzi výškou dotácie a finančným limitom uhradí zákonný zástupca dieťaťa spolu s príspevkom na čiastočnú úhradu režijných nákladov vo výške 0,15 eur (spolu 0,43 eur) za každý deň, v ktorom dieťa odobralo stravu.

**§ 10**

**Zníženie príspevkov v zariadeniach školského stravovania**

Zriaďovateľ zariadenia školského stravovania zníži príspevok na nákup potravín o dotáciu podľa výnosu Ministerstva práce, sociálnych vecí a rodiny SR o poskytovaní dotácií v pôsobnosti Ministerstva práce, sociálnych vecí a rodiny SR, ak zákonný zástupca dieťaťa materskej školy vo veku do 5 rokov o to požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu, alebo že žije v rodine, ktorej priemerný mesačný príjem je najviac vo výške životného minima.

**„§ 11**

**Spoločné ustanovenia**

1. Zákonný zástupca prihlási dieťa do zariadenia školského stravovania prostredníctvom zápisného lístka, v ktorom sa zaviaže včas odhlasovať a prihlasovať dieťa na odber stravy a uhradiť stravné, ak dieťa neodhlási.
2. Zákonný zástupca je povinný dieťa včas odhlásiť z odberu stravy, ak sa nezúčastní výchovnej a vzdelávacej činnosti v škole spôsobom podľa vnútorného predpisu školy.
3. Ak nie je možné dieťa zo závažných dôvodov (napr. náhle ochorenie) včas odhlásiť, má zákonný zástupca právo zobrať si jedlo dieťaťa v tento deň do svojich prepravných nádob. Pretože na toto dieťa nebude poskytnutá dotácia na prípravu stravy, je zákonný zástupca povinný uhradiť náklady na stravu podľa predchádzajúcich ustanovení. Dopredu zaplatené náklady za pripravené a neprevzaté jedlo sa v tomto prípade nevracajú.
4. Spôsob a lehoty úhrad príspevkov prípadne finančnej zábezpeky od zákonných zástupcov určí škola vo vnútornom predpise.
5. Ak školská jedáleň poskytuje stravovanie deťom a žiakom zo škôl iných zriaďovateľov, určí sa príspevok na čiastočnú úhradu režijných nákladov dohodou podľa skutočných nákladov v zmluve o poskytovaní stravovania.“

# § 12

**Záverečné ustanovenia**

1. Nadobudnutím účinnosti tohto nariadenia sa ruší VZNMesta Považská Bystrica, ktorým sa určuje výška príspevkov v školách a školských zariadeniach v zriaďovateľskej pôsobnosti Mesta Považská Bystrica schválené uznesením MZ č. 67/2008 z 28.8.2008 v znení Doplnku č. 1 schváleného uznesením MZ č. 16/2009 z 24.2.2009, Doplnku č. 2 schváleného uznesením MZ č. 108/2009 z 29.10.2009, Doplnku č. 3 schváleného uznesením MZ č. 79/2010 z 21.10.2010, Doplnku č. 4 schváleného uznesením MZ č. 52/2011 z 10.6.2011, Doplnku č. 5 schváleného uznesením MZ č. 78/2011 z 18.8.2011, Doplnku č. 6 schváleného uznesením MZ č. 116/2011 z 15.12.2011,
2. Mestské zastupiteľstvo v  Považskej Bystrici sa na tomto VZN uznieslo dňa 13. 12. 2012 uznesením č. 87/2012.
3. VZN nadobúda platnosť 15. dňom od jeho vyvesenia na úradnej tabuli a účinnosť od 1.2.2013.
4. Doplnok č. 1 k VZNMesta Považská Bystrica, ktorým sa určuje výška príspevkov v školách a školských zariadeniach v zriaďovateľskej pôsobnosti Mesta Považská Bystrica bol schválený uznesením MZ č. /2019 dňa 9.5.2019 nadobúda účinnosť od 1.9.2019.